Rudbøl

Rudbøl (tysk: Ruttebüll) er en liten landsby i Højer Sogn i Sønderjylland, ved den dansk-tyske grense. Byen ligger i Tønder Kommune og tilhører Region Syddanmark.

Da Slesvig i 1920 ble delt mellom Danmark og Tyskland, ble den nye grensen lagt tvers gjennom Rudbøl og delte byen i en dansk og en tysk del. I Rudbøl finnes nummer 245 av de berømte grensteinene som viser den dansk-tyske grense. Grensesteinen ligger ved veien i Rudbøl, mens de står andre steder langs den dansk-tyske grense.

Rudbøl Grænsekro har eksistert i byen siden 1711. Det er en campingplass i tilknyttning til kroen, og kroen eier atskillige hus i Rudbøl som brukes til utleie. Rudbøl har også et ungdomsherberge.

På mange av husene i Rudbøl er det et lite oppslag som forteller om byen og historien til det enkelte hus.

I 2006 var det et storkepar i byens storkereir, og paret fikk tre unger. Foreldrene kunne ikke finne nok føde nok til ungene, som bukket under en etter en. I 2015 var det igjen en enslig ung hannstork i byen, men den forsvant etter en uke da det ikke kom noen make.

Byer i Region Syddanmark
Tønders geografi